CELEX: C2005/217/25
Language: et
Date: 2005-09-03 00:00:00
Title: Euroopa Kohtu (kolmas koda) 14. juuli 2005. aasta otsus kohtuasjas C-435/03 (hof van beroep te Antwerpen'i eelotsusetaotlus): British American Tobacco International Ltd, Newman Shipping & Agency Company NV versus Belgische Staat (Kuues käibemaksudirektiiv — Artikkel 2 ja artikli 27 lõige 5 — Kumuleeruv käibemaks — Reguleerimisala — Maksustatav teokoosseis ja maksustatav summa — Kaupade tarnimine tasu eest — Kaupade vargus maksulaos)

3.9.2005   
            
            
               ET
            
            
               Euroopa Liidu Teataja
            
            
               C 217/13
            
         
      EUROOPA KOHTU
   
   (kolmas koda)
   14. juuli 2005. aasta otsus
   kohtuasjas C-435/03 (hof van beroep te Antwerpen'i eelotsusetaotlus): British American Tobacco International Ltd, Newman Shipping & Agency Company NV versus Belgische Staat (1)
   
   (Kuues käibemaksudirektiiv - Artikkel 2 ja artikli 27 lõige 5 - Kumuleeruv käibemaks - Reguleerimisala - Maksustatav teokoosseis ja maksustatav summa - Kaupade tarnimine tasu eest - Kaupade vargus maksulaos)
   (2005/C 217/25)
   Kohtumenetluse keel: hollandi
   Kohtuasjas C-435/03, mille esemeks on EÜ artikli 234 alusel hof van beroep te Antwerpen'i (Belgia) 7. oktoobri 2003. aasta otsusega esitatud eelotsusetaotlus, mis saabus Euroopa Kohtusse 14. oktoobril 2003, menetluses British American Tobacco International Ltd, Newman Shipping & Agency Company NV
      v.
      Belgische Staat, tegi Euroopa Kohus (kolmas koda), koosseisus: koja esimees A. Rosas, kohtunikud A. Borg Barthet, A. La Pergola, J.-P. Puissochet (ettekandja) ja J. Malenovský; kohtujurist L. Poiares Maduro, kohtusekretär R. Grass, 14. juulil 2005 otsuse, mille resolutiivosa on järgmine:
   
               1.
            
            
               Kaupade vargus ei ole “kauba tarnimine tasu eest” nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas tähenduses ning seetõttu ei saa vargust kui sellist käibemaksuga maksustada. Asjaolu, et kaubad, mida põhikohtuasjas käsitleti, olid aktsiisiga maksustatavad, ei mõjuta seda analüüsi.
            
         
               2.
            
            
               Riigile kuuenda käibemaksudirektiivi 77/388 artikli 27 lõike 5 alusel antud luba võtta erimeetmeid käibemaksu maksustamismenetluse kontrollimise lihtsustamiseks ei anna sellele riigile õigust maksustada käibemaksuga selliseid tehinguid, mida ei ole nimetatud direktiivi artiklis 2. Seega ei saa selline luba luua õiguslikku alust siseriiklikule regulatsioonile, mille kohaselt maksustatakse käibemaksuga maksulaost varastatud kaupu.
            
         
      (1)  ELT C 304, 13.12.2003.